Temeljem članka 78. Zakon o komunalnom gospodarstvu („Narodne novine“, broj 68/18) i članka 30. Statuta Grada Vodica („Službeni glasnik Grada Vodica“, broj 02/18 i 03/18) Gradsko vijeće Grada Vodica na \_\_. sjednici, od \_\_\_\_\_\_\_\_\_2019. godine, donosi

**ODLUKA O KOMUNALNOM DOPRINOSU**

 **OPĆE ODREDBE**

Članak 1.

 Ovom odlukom se uređuju:

1. zone u Gradu Vodice za plaćanje komunalnog doprinosa

2. jedinična vrijednost komunalnog doprinosa po pojedinim zonama u Gradu Vodice

3. način i rokovi plaćanja komunalnog doprinosa

4. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Članak 2.

Rješenje o komunalnom doprinosu donosi i ovršava Upravni odjel za komunalno-vodni sustav, zaštitu okoliša i graditeljstvo u postupku i na način Općim poreznim zakonom.

Komunalni doprinos plaća vlasnik zemljišta na kojem se gradi građevina ili se nalazi ozakonjena građevina odnosno investitor ako je na njega pisanim ugovorom prenesena obveza plaćanja komunalnog doprinosa.

Jedinična vrijednost komunalnog doprinosa određuje se za pojedine zone na području Grada Vodica.

Jedinična vrijednost komunalnog doprinosa za prvu zonu utvrđena je na način da ne bude viša od 10% prosječnih troškova građenja kubnog metra (m³) građevine u Republici Hrvatskoj.

 Visina komunalnog doprinosa utvrđuje se na način propisan Zakonom o komunalnom gospodarstvu.

**1. ZONE U GRADU VODICE ZA PLAĆANJE KOMUNALNOG DOPRINOSA**

Članak 3.

Utvrđuju se područja zona u Gradu Vodicama za plaćanje i to:

 I zona: područje obuhvata Urbanističkog plana Vodice i Srima

 II zona: otok Prvić (Prvić Luka i Prvić Šepurine)

 III zona: područje Čiste Male, Čiste Velike, Gaćeleza i Grabovaca

 IV zona: poljoprivredna i otok Tijat

**2. JEDINIČNA VRIJEDNOST KOMUNALNOG DOPRINOSA PO POJEDINIM ZONAMA U GRADU VODICE**

Članak 4.

 Jedinična vrijednost komunalnog doprinosa iznosi kako slijedi:

|  |  |  |  |  |
| --- | --- | --- | --- | --- |
| ZONA | I | II | III | IV |
| Jedinična vrijednost komunalnog doprinosa u kunama | 138,00  | 115,00  | 92,00  | 13,80  |

 **3. NAČIN I ROKOVI PLAĆANJA KOMUNALNOG DOPRINOSA**

Članak 5.

 Komunalni doprinos plaća se u jednom obroku u roku 15 dana od dana izvršnosti.

 Iznimno od odredbe stavka 1. ovog članka, odobrit će se obročno plaćanje komunalnog doprinosa na temelju pisanog zahtjeva obveznika doprinosa.

 Zahtjev iz stavka 2. ovog članka podnosi se najkasnije u roku od 30 dana od dana primitka Rješenja o komunalnom doprinosu.

 Obročno plaćanje komunalnog doprinosa može se odobriti najviše do 12 mjeseci računajući od dana izvršnosti Rješenja.

 Obročno plaćanje će se obvezniku odobriti uz uvjet da nije dužan Gradu Vodice po bilo kojem temelju, te da nije u sudskom ili upravnom sporu s Gradom.

 Ako obveznik ne plati komunalni doprinos u rokovima utvrđenim rješenjem o komunalnom doprinosu Upravni odjel će izvršno rješenje o komunalnom doprinosu izvršiti u postupku i na način određen Općim poreznim zakonom, odnosno upotrijebit će instrumente osiguranja plaćanja.

**4. OPĆI UVJETI I RAZLOZI ZBOG KOJIH SE U POJEDINAČNIM SLUČAJEVIMA ODOBRAVA DJELOMIČNO ILI POTPUNO OSLOBAĐANJE OD PLAĆANJA KOMUNALNOG DOPRINOSA**

Članak 6.

 Komunalnog doprinosa može se osloboditi:

 - građevina čiju gradnju financira ili sufinancira Grad Vodice

- ako je investitor trgovačko društvo i ustanova kojih je Grad Vodice osnivač ili suvlasnik, u slučaju gradnje građevina koje služe za obavljanje njihove djelatnosti,

- ako je investitor trgovačko društvo i ustanova kojih je Grad Vodice osnivač ili suvlasnik, u slučaju gradnje objekata komunalne infrastrukture,

- ako invalid Domovinskog rata ili članovi obitelji poginulog sudionika Domovinskog rata grade objekt za stanovanje rješavajući vlastito stambeno zbrinjavanje i to sve za jednu stambenu jedinicu do 150 m2.

Članak 7.

 Komunalnog doprinosa može se djelomično osloboditi:

|  |  |  |
| --- | --- | --- |
|  | **UVJETI** | **OSLOBOĐENJE****u postotcima** |
| **1.** | Fizička osoba, obveznik plaćanja komunalnog doprinosa koji ima prebivalište na području Grada Vodica najmanje 10 godina računajući do pravomoćnosti građevinske dozvole i to za 1 (jednu) stambenu jedinicu do 150m2 u svrhu stambenog zbrinjavanja. | 85% *(od ukupno utvrđenog iznosa komunalnog doprinosa za tu 1 stambenu jedinicu u svrhu stambenog zbrinjavanje)* |
| **2.** | a) | Građevina proizvodne namjene, u slučaju da se na više od 50% površine nekretnine obavlja proizvodna djelatnost u zoni proizvodno – poslovne namjene |  70%*(od ukupno utvrđenog iznosa komunalnog doprinosa)* |
| b) | Građevina proizvodne namjene ili dio građevine koji je proizvodne namjene u slučaju da se obavlja proizvodna djelatnost u mješovitoj zoni |
| **3.** | Građevina poslovne namjene sukladno Prostornom planu Grada Vodica | a) trgovina 50%*(od ukupno utvrđenog iznosa komunalnog doprinosa)* |
| b) ugostiteljstvo 60% *(od ukupno utvrđenog iznosa komunalnog doprinosa)* |
|  | c) uslužne djelatnosti 65% *(od ukupno utvrđenog iznosa komunalnog doprinosa)* |
| **4.** | a) | U postupku ozakonjenja nezakonito izgrađene zgrade sukladno Zakonu o postupanju s nezakonito izgrađenim zgradama („Narodne novine“, broj 86/12, 143/13 i 65/17), podnositelj zahtjeva koji je podnio zahtjev do 30. lipnja 2018. godine, a nema prebivalište na području Grada Vodica najmanje 10 godina, čija građevinska bruto površina nije veća od 200 m2, u čiju se građevinsku bruto površinu uračunavaju i bruto površine svih drugih građevina na istoj građevinskoj čestici (građevine čijem ozakonjenju se pristupa temeljem istog rješenja o izvedenom stanju), s time da je umanjenje moguće samo za 150m2 | 60%*(od ukupno utvrđenog iznosa komunalnog doprinosa)* |
| b) | U postupku ozakonjenja nezakonito izgrađene zgrade sukladno Zakonu o postupanju s nezakonito izgrađenim zgradama („Narodne novine“, broj 86/12, 143/13 i 65/17), podnositelj zahtjeva koji je podnio zahtjev do 30. lipnja 2018. godine, a koji ima prebivalište na području Grada Vodica najmanje 10 godina računajući do dana donošenja Rješenja o komunalnom doprinosu i to za jednu stambenu jedinicu do 150m2 koja nije namijenjena prodaji slijedećih 10 godina, a bruto površina zgrade nije veća od 400 m2, u čiju se građevinsku bruto površinu uračunavaju i bruto površine svih drugih građevina na istoj građevinskoj čestici (građevine čijem ozakonjenju se pristupa temeljem istog rješenja o izvedenom stanju) | 95%*(od ukupno utvrđenog iznosa komunalnog doprinosa za tu 1 stambenu jedinicu za zbrinjavanje)* |
| 60%*(od ukupno utvrđenog iznosa komunalnog doprinosa za preostali dio zgrade)* |
|  | c) | U postupku ozakonjenja nezakonito izgrađene zgrade sukladno Zakonu o postupanju s nezakonito izgrađenim zgradama („Narodne novine“, broj 86/12, 143/13 i 65/17), podnositelj zahtjeva koji je podnio zahtjev do 30. lipnja 2018. godine, a koji ima prebivalište na području Grada Vodica najmanje 15 godina računajući do dana donošenja Rješenja o komunalnom doprinosu, posjeduje Rješenje o pružanju ugostiteljske usluge u domaćinstvu za predmetnu građevinu najmanje 15 godina računajući do dana donošenja Rješenja o komunalnom doprinosu i građevinska bruto površina građevine je veća od 400 m2, u čiju se građevinsku bruto površinu uračunavaju i bruto površine svih drugih građevina na istoj građevinskoj čestici (građevine čijem ozakonjenju se pristupa temeljem istog rješenja o izvedenom stanju) | 60%*(od ukupno utvrđenog iznosa komunalnog doprinosa)* |

 Obveznik je dužan kao dokaz prebivališta na području Grada Vodice priložiti potvrdu nadležnog državnog tijela.

 Obveznik je dužan kao dokaz kako u vlasništvu odnosno suvlasništvu nema kuću ili stan na području Grada Vodice prilaže javnobilježnički ovjerenu izjavu i potvrdu Općinskog suda Zemljišno knjižnog odjela.

 Kao dokaz namjene građevine smatra se namjena navedena u aktu o građenju.

 Osobe iz stavka 1. ovog članka koje ostvare pravo na djelomično oslobađanje plaćanja komunalnog doprinosa to pravo mogu ostvariti samo jedanput.

Članak 8.

 Fizička osoba u funkciji investitora građevine koja se nalazi na području Grada Vodica kojima je Republika Hrvatska putem organizirane obnove iste obnovila i to po todobnom principu 35 m² po nositelju obnove + 10 m² za svakog slijedećeg člana, u slučaju legalizacije nadograđenog i/ili dograđenog dijela iste građevine oslobađaju se plaćanja komunalnog doprinosa za obnovljeni dio građevine (obnovljenih kvadrata i potkrovlja koje nije stambeno) ukoliko isto dokažu Potvrdom nadležnog Ministarstva regionalnog razvoja i fondova Europske unije, Uprave za regionalni razvoj i to Potvrdom o obnovi u ratu oštećene obiteljske kuće imenovanog korisnika obnove ili Rješenjem županijskog ureda nadležnog za poslove obnove.

**PRIJELAZNE I ZAVRŠNE ODREDBE**

Članak 9.

 Rješenje o komunalnom doprinosu u postupku pokrenutom po zahtjevu stranke donosi se u skladu s odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja.

 Rješenje o komunalnom doprinosu u postupku pokrenutom po službenoj dužnosti donosi se u skladu s odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju odnosno koja je na snazi na dan donošenja rješenja o komunalnom doprinosu ako se radi o građevini koja se prema posebnim propisima kojima se uređuje gradnja može graditi bez građevinske dozvole.

Članak 10.

 Na dan stupanja na snagu ove odluke prestaje važiti Odluka o komunalnom doprinosu („Službeni vjesnik Šibensko-kninske županije“, broj 10/08, 09/10, 04/13, 05/15 i „Službeni glasnik Grada Vodica“, broj 07/16).

Članak 11.

 Ova odluka stupa na snagu osmog dana od dana objave u Službenom glasniku Grada Vodica.

KLASA: \_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Vodice, \_\_. \_\_\_\_\_\_\_\_ 2018. godine

**GRADSKO VIJEĆE GRADA VODICA**

**PREDSJEDNIK**

**Marin Mikšić**